Heino Tonsiver

Heino Tonsiver (sündinud 25. jaanuaril 1939) on eesti majandustegelane, endine Tallinna rahandusjuht.

Ta on lõpetanud Ahja Keskkooli. 1963. aastal lõpetas ta Tartu Riikliku Ülikooli majandusteaduskonna.Hille Tänavsuu. 44-aastase staažiga linna finantsjuht hindab nooremate nõuandeid. Postimees, 1. märts 2007 1973. aastal kaitses ta Eesti NSV Teaduste Akadeemia Ajaloo Instituudi sotsioloogia sektoris majandusteaduste kandidaadi kraadi väitekirjaga "Tallinna elanikkonna migratsioon aastatel 1959–1970" (juhendaja Raimo Pullat).ETISETERA

1963. aastal asus ta tööle Tallinna Linna TSN Täitevkomitee rahandusosakonda, algul eelarveinspektorina, hiljem eelarveosakonna juhataja asetäitja ja eelarveosakonna juhataja. 1974. aastast oli ta Tallinna linna TSN Täitevkomitee rahandusosakonna juhataja, hiljem kuni 2000. aastani Tallinna linnavalitsuse rahandusameti juhataja, seejärel linnavalitsuse finantsteenistuse konsultant.Tallinn vabastas ametist kauaaegse rahandusjuhi Tonsiveri. Ärileht, 25.10.2000

Ta on olnud ka Eesti Looduskaitse Seltsi revisjonikomisjoni esimees.Eesti Looduskaitse Seltsi Teated, 1984 märts

Tunnustus
1984 Eesti NSV teeneline ökonomist
2000 Valgetähe medaliklassi teenetemärk
2007 Tallinna teenetemärk

Viited

Välislingid
Rahvusarhiivi fotoinfosüsteem FOTIS. Tallinna Linna TSN Täitevkomitee rahandusosakonna juhataja Heino Tonsiver (1967)

Kategooria:Eesti majandustegelased
Kategooria:Tallinna linnaametnikud
Kategooria:Tartu Ülikooli majandusteaduskonna vilistlased
Kategooria:Eesti NSV teenelised ökonomistid
Kategooria:Valgetähe medaliklassi teenetemärgi kavalerid
Kategooria:Sündinud 1939